Temeljem članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 - pročišćeni tekst, 8/20, 2/21, 3/21- pročišćeni tekst) Općinsko vijeće Općine Vladislavci na svojoj 35. sjednici održanoj dana 30. ožujka 2021. godine, donosi

**ZAKLJUČAK**

**o davanju prethodne suglasnosti na prijedlog Općih uvjeta isporuke pogrebnih usluga**

**Članak 1.**

Daje se prethodna suglasnost na prijedlog Općih uvjeta isporuke pogrebnih usluga koje je utvrdilo trgovačko društvo Komunalac Čepin d. o. o. Čepin, K. Zvonimira 176, OIB: 56265613380, KLASA: 363-02/21-01/07, URBROJ: 001-101-21-1 od 26. ožujka2021. godine.

**Članak 2.**

Prijedlog Općih uvjeta iz članka 1. ovog Zaključka u privitku je istog i čini njegov sastavni dio.

**Članak 3.**

Ovaj Zaključak stupa na snagu prvog dana od dana objave u „Službenom glasniku“ Općine Vladislavci.

KLASA: 363-02/21-20/33

UR.BROJ:2158/07-01-21-3

Vladislavci, 30. ožujka 2021.

PREDSJEDNIK

OPĆINSKOG VIJEĆA

Krunoslav Morović, v. r.

Na temelju članka 30. Zakona o komunalnom gospodarstvu (NN 62/18, 110/18, 32/20, Zakona o grobljima (NN 19/98, 50/12, 89/17), Pravilnika o grobljima (NN 99/02), Odluke o grobljima (Službeni glasnik Općine Vladislavci 2/2016 i 2/2019), Odlukom o dopuni Odluke o grobljima (Službeni glasnik Općine Vladislavci 9/2020), Uprava trgovačkog društva Komunalac Čepin dana 25.ožujka 2021. donosi prijedlog:

**OPĆIH UVJETA ISPORUKE**

**POGREBNIH USLUGA**

**I. OPĆE ODREDBE**

**Članak 1.**

Odlukom o povjeravanju obavljanja komunalnih djelatnosti trgovačkom društvu Komunalac Čepin d.o.o. Općinskog vijeća Općine Vladislavci (Službeni glasnik Općine Čepin 7/2015), Člankom 4. Odlukom o grobljima Općinskog vijeća Općine Vladislavci (Službeni glasnik Općine Vladislavci 2/2016, 2/2019 ) Općina Vladislavci povjerava poslove ukopa i održavanja groblja trgovačkom društvu Komunalac Čepin d.o.o. (u daljnjem tekstu isporučitelj usluge ukopa i isporučitelj usluge održavanja grobalja). Groblja kojima raspolaže Općina Vladislavci su:

|  |  |  |
| --- | --- | --- |
| R.BR. | NAZIV GROBLJA | MJESTO/NASELJE/ADRESA |
| 1. | Mjesno groblje u Vladislavcima, rimokatoličko groblje, pravoslavno groblje. | Vladislavci, Kralja Tomislava bb |
| 2. | Mjesno groblje u Hrastinu, rimokatoličko groblje, pravoslavno groblje, reformatorsko groblje. | Hrastin, Kiš Ferenca bb |
| 3. | Mjesno groblje u Dopsinu, rimokatoličko groblje i pravoslavno groblje. | Dopsin, Josipa Jurja Strossmayera bb |

Glavni Isporučitelj pogrebnih usluga na području Općine Vladislavci je Općina Vladislavci, koja posjeduje bazu ukopanih, te prema tome vodi grobni očevidnik, isporučuje račune za godišnju grobnu naknadu, dodjeljuje grobna mjesta putem Rješenja o trajnom korištenju grobnih mjesta i izdaje prethodnu suglasnost ukopa.

**Članak 2.**

Ovim Općim uvjetima isporuke pogrebnih usluga (u daljnjem tekstu: Opći uvjeti) određuju se:

* međusobni odnosi između Isporučitelja usluge ukopa i korisnika pogrebnih usluga na mjesnim grobljima na području Općine Vladislavci;
* prava i obveze Isporučitelja usluge ukopa i održavanja grobalja;
* obveze Korisnika usluge;
* način obračuna cijene usluge ukopa i cijene usluge održavanja grobalja;
* prijelazne i završne odredbe.

**II. ODREĐIVANJE POJMOVA**

**Članak 3.**

Izrazi koji se koriste u ovim Općim uvjetima imaju značenja utvrđena Zakonom o grobljima (NN 19/98, 50/12, 89/17), Pravilnikom o grobljima (NN 99/02), Odlukom o grobljima Općinskog vijeća Općine Vladislavci (Službeni glasnik Općine Vladislavci 2/2013, 2/2019), Odlukom o dopunama Odluke o grobljima 9/2020) i ovim Općim uvjetima:

* **Isporučitelj usluge ukopa i održavanja groblja**- na području Općine Vladislavci usluge ukopa i održavanja mjesnih grobalja obavlja trgovačko društvo Komunalac Čepin d.o.o., Kralja Zvonimira 176, Čepin, OIB:56265613380;
* **Korisnik grobnog mjesta**- fizička osoba s pravom korištenja grobnog mjesta nakon dodjele grobnog mjesta na korištenje uz uvjet da ga održava i plaća godišnju grobnu naknadu;
* **Zainteresirana osoba/strana**- srodnik po krvi u ravnoj liniji, srodnik u pobočnoj liniji, srodnik po tazbini, bračni/izvanbračni drug, posvojenik, posvojitelj, skrbnik, štićenik, očuh, maćeha, pastorak, pastorka ili druga osoba povezana s Korisnikom ili osobama ukopanim u grobno mjesto nad kojim Korisnik ima ili je imao pravo korištenja;
* **Vlasnik groba**- vlasnik zemljišta na kojem se grobno mjesto nalazi je Općina Vladislavci. Fizičke ili pravne osobe mogu biti korisnici grobnih mjesta i vlasnici nadgrobne opreme;
* **Pogrebne usluge**- u smislu ovih Općih uvjeta podrazumijevaju, usluge ukopa.
* **Naknada za usluge ukopa**-je naknada koja se plaća putem izdanog računa prilikom dogovora usluge ukopa.
* **Pravo korištenja**- šire je od prava ukopa, a obuhvaća i pravo ukopa i pravo raspolaganja grobnim mjestom;
* **Potvrda o poziciji grobnog mjesta**- potvrda koju izdaje Isporučitelj (Općina Vladislavci) u svrhu provođenja same ceremonije pogreba i ukopa, a koja služi kao dokaz o potrebi ukopa, te sadrži polje, red, broj i naziv samog mjesnog groblja.
* **Groblje**- ograđeni prostor zemljišta na kojem se nalaze grobna mjesta, prateće građevine i komunalna infrastruktura;
* **Grobna polja**- više grobnih redova s ne više od 200 grobova sa pristupnim stazama;
* **Grobni redovi**- niz grobnih mjesta (grobova);
* **Nadgrobni uređaj**- spomenik i pokrovna ploča;
* **Ukop**- polaganje posmrtnih ostataka u grobno mjesto;
* **Ceremonija pogreba**- posljednji ispraćaj pokojnika koji započinje izlaskom iz kuće za posmrtni ispraćaj a završava ukopom u grobno mjesto;
* **Održavanje groblja**- uređenje i održavanje prostora i zgrada za obavljanje ispraćaja i ukopa umrlih, održavanje uređaja i instalacija, uređenje i održavanje zelenila, čišćenje groblja i zbrinjavanje otpada, kao i provođenje reda na grobljima;
* **Rješenje o nasljeđivanju**- rješenje koje donosi sud ili javni bilježnik u ostavinskom postupku nakon smrti Korisnika grobnog mjesta, a na temelju kojeg Isporučitelj vrši prijenos prava korištenja grobnog mjesta s Korisnika-pokojnika na novog Korisnika nasljednika;

Izrazi koji se koriste u ovim Općim uvjetima, a imaju rodno značenje odnose se jednako na muški i na ženski rod.

**III. ODNOSI IZMEĐU ISPORUČITELJA I KORISNIKA**

**Članak 4.**

Isporuka usluge ukopa zaključuje se na temelju izdavanja računa za tražene usluge Korisniku.

Isporuka usluge održavanja mjesnih grobalja na području Općine Vladislavci zaključuje se na temelju izdavanja računa za mjesečne usluge održavanja, Općini Vladislavci.

Pogrebne usluge isporučuju se na neodređeno vrijeme.

Plaćanjem računa Korisnik u svemu prihvaća ove Opće uvjete.

Opći uvjeti pogrebnih usluga objavljeni su javno na oglasnoj ploči Uprave groblja tvrtke Komunalac Čepin d.o.o. i na njezinoj web stranici: [www.komunalac-cepin.hr](http://www.komunalac-cepin.hr)

Na zahtjev Korisnika, Isporučitelj je obvezan uručiti Korisniku ove Opće uvjete isporuke pogrebnih usluga bez naknade.

**Članak 5.**

Sve zahtjeve Korisnik može podnijeti Isporučitelju u poslovnim prostorijama isporučitelja- Uprave groblja, u Čepinu, na adresi Kralja Tomislava 2E, radnim danom od 08:00 do 16:00 h ili putem e-mail adrese [komunalac@komunalac-cepin.hr](mailto:komunalac@komunalac-cepin.hr) .

**IV. PRAVA I OBVEZE ISPORUČITELJA USLUGE UKOPA I ODRŽAVANJA GROBALJA**

**Članak 6.**

Prava i obveze koje se odnose na poslove ukopa regulirane su Zakonom o grobljima (NN 19/98, 50/12, 89/17), Pravilnikom o grobljima (NN 99/02), dok je sam popis ugovorenih usluga ukopa i održavanja mjesnih grobalja na području Općine Vladislavci propisan Odlukom o grobljima (Službeni glasnik Općine Vladislavci 2/2016, 2/2019), Odlukom o dopuni Odluke o grobljima (Službeni glasnik Općine Vladislavci 9/2020), i ostalim zakonskim propisima iz ove djelatnosti.

**Članak 7.**

Prijava smrtnog slučaja i dogovor ukopa može se obaviti svakog dana u tjednu u vrijeme dežurstva od 00:00 h do 24:00 h na telefon broj: 098 983 3510, a pri čemu je korisnik (ugovaratelj ukopa) dužan prethodno pribaviti Potvrdu Općine Vladislavci u kojoj se potvrđuje polje, red i broj grobnog mjesta, te mjesno groblje na kojem se nalazi grobno mjesto. Ukoliko se smrtni slučaj dogodi subotom, nedjeljom ili blagdanima za koje Općina Vladislavci nema uredovno vrijeme, korisnici su dužni prvi idući radni dan pribaviti potvrdu te ju donijeti u prostorije Uprave groblja na adresu Kralja Tomislava 2E u Čepinu za vrijeme radnog vremena od 08:00h do 16:00h.

Kod zaprimanja prijava određuje se termin pogreba u dogovoru sa prijaviteljem smrtnog slučaja. Pogreb je moguće obaviti svaki radni dan, a ako je to prijeko potrebno i subotom.

**Članak 8.**

Sve usluge u vezi pogreba dogovaraju se u Upravi groblja tvrtke Komunalac Čepin d.o.o. najkasnije dan prije pogreba ukoliko je potrebno kopati.

Vrijeme pogreba određuje se redoslijedom dolaska.

**Članak 9.**

Tvrtka Komunalac Čepin d.o.o. nije odgovorna za štetu nastalu na grobnom mjestu koju uzrokuju treće i nepoznate osobe.

Za slučaj nastanka štete Uprava groblja će o tome obavijestiti Općinu Vladislavci.

Ukoliko je počinitelj štete poznat, Uprava groblja će uputiti Općinu Vladislavci na počinitelja, a u slučaju da je štetu učinila nepoznata osoba Uprava groblja će o tome obavijestiti Općinu Vladislavci ali i nadležnu policijsku postaju.

**V. OBVEZE KORISNIKA**

**Članak 10.**

Korisnik je dužan održavati grobno mjesto u smislu saniranja nadgrobnih spomenika, ploča i ostalih nadgrobnih uređaja koji ugrožavaju i prijete sigurnosti posjetitelja groblja.

**VI. NAČIN OBRAČUNA CIJENE USLUGE UKOPA I CIJENE USLUGE ODRŽAVANJA GROBALJA**

**Članak 11.**

Cijene usluge ukopa i održavanja grobalja definirane su ugovorom između Općine Vladislavci i tvrtke Komunalac Čepin d.o.o.

Cijena usluge ukopa obračunati će se temeljem količine zatražene usluge, a prema važećem cjeniku, dok se za održavanje mjesnih grobalja obračunava mjesečna naknada prema važećem ugovoru.

Kod pogrešno obračunatih računa za izvršene usluge ukopa, Korisnik je dužan o tome odmah ili najkasnije u roku od 15 dana izvijestiti upravu groblja tvrtke Komunalac Čepin d.o.o.

**VII. PRIJALAZNE I ZAVRŠNE ODREDBE**

**Članak 12.**

Svi Korisnici dužni su pridržavati se ovih Općih uvjeta isporuke i zakonskih propisa.

U slučaju nastupa posebnih okolnosti, tvrtka Komunalac Čepin d.o.o. ima pravo za vrijeme trajanja posebnih okolnosti regulirati odlukama i drugim aktima, drugačiji način pružanja usluge ukopa ili usluge održavanja grobalja, a u skladu s odlukama glavnom Isporučitelja pogrebnih usluga Općine Vladislavci..

Članak 13.

Ovi Opći uvjeti objavit će se u Službenom Glasniku Općine Vladislavci na web stranici Općine Vladislavci <https://opcina-vladislavci.hr/> , te na web stranici tvrtke Komunalac Čepin d.o.o. [www.komunalac-cepin.hr](http://www.komunalac-cepin.hr) .

Opći uvjeti stupaju na snagu prvog dana od dana javne objave.

Ur.broj:001-101-21-1

Klasa: 363-02/21-01/07

Direktor

Željko Barišić, v. r